Document ID: /roh_data/filtered/fineweb-2-filterrobots_roh.jsonl.gz/5931

04.04.2014
I'l rom dal proget da cooperaziun Colliar Auas s'haja s-chaffi la prüma documainta per classifichar bes-chas da l'aua i'ls idioms vallader e puter.
In collavuraziun culla Fundaziun Pro Terra Engiadina ed il WWF GR ha lantschà Aqua Viva l'on passà il proget Colliar Auas. Pedagogas e pedagogs da la natüra grischuns sun gnüts scolats per pudair organisar ils dis d'aventüra d'aua cun lur classas in lur regiuns. In quist rom vegnan tradüts uossa divers fögls da lavur e differenta documainta da classificaziun per rumantsch. Prümas tablas per classifichar las bes-chas da l'aua sun fingià disponiblas quia sco download. Ulteriuors materials seguan; precis sco la traducziun in sursilvan.